Aalborg-firmaet Pointshop.dk er blevet politianmeldt af Forbrugerombudsmanden, skriver nordjyske.dk.

Årsagen til politianmeldelsen er, at online-butikken, pointshop.dk ifølge Forbrugerombudsmanden i en kampagne bevidst brugte vildledende markedsføring. Den kampagne, virksomheden er blevet politianmeldt for, lover forbrugerne et gavekort på 200 kroner til online shopping, men det fremgik ifølge Forbrugerombudsmandens opfattelse ikke tilstrækkeligt klart og tydeligt, at forbrugeren ved at betale fem kroner med sit kreditkort samtidig indgik en aftale om et løbende VIP-abonnement til pointshop.dk, der efter 14 dage kostede 270 kroner om per løbende måned, hvis ikke forbrugeren opsagde aftalen. Direktør for CM Network, Magnus Kjøller, der ejer pointshop.dk, betegner situationen som træls, men ønsker i øvrigt ikke at kommentere sagen nærmere.